Ajali isiyofikirika
Language: Swahili | Genre: Creative_writing

AJALI ISIYOFIKIRIKA

Mtoshelezi kama alivyojulikana eneo la Jiokoe alikuwa mtu Wa kujituma.Jina hili la kimsimbo alipewa na waja kutokana na biashara yake ya kupika vyakula aina ainati ambavyo vingemaliza njaa ya wasafiri waliotoka safari ndefu.Kila uchao ungeona foleni ya watu katika mkahawa wake wakisubiri wapate mlo walioagiza.Wakati mwengine ilikuwa vyema uagize mapema ili usikose ulichohitaji.Mtoshelezi alipenda wateja wake na kufanya kila juhudi ili kuwahudhumia.Ijapokuwa alikuwa na wafanyakazi wengine aliokuwa amewaajiri,yeye alihakikisha kwamba anawasikiza wateja kutokana na matakwa yao.

Siku nenda siku rudi yeye alikuwa akipika vyakula na kuwapa wahudumu wawapelekee wateja waliokuwa wamekaa mkahawani.Alifanya kazi yake Kwa bidii ya mchwa na kuepuka kuwadhulumu wateja na waajiriwa wake.Wahudumu walipata mshahara wao Kwa wakati na Kwa ukamilifu na Iwapo kuna mfanyakazi atachelewa kuja kazini  au kukosa kufika kabisa angempigia rununu ili ajue sababu yake ya kutofika kazini.Baada ya kumpigia huwaza na kuwazua na iwapo angepata taarifa kwamba amepatwa na dharura atamtumia hela ili atatue tatizo lililomsibu.Mfanyakazi Huyo anaporudi hupokelewa na mikono miwili bila kupigiwa kelele.

Kazi iliendelea kama kawaida mpaka Jumatano moja mzee huyu alipokumbwa na mkasa wa kushtua moyo.Alifika kazini kama kawaida yake na kuanza pilkapilka zake kama kawaida yake.Aliwasha jiko na kubandika chai kisha kwenye jiko jingine akabandika mafuta tayari kuchoma mahamri.Meko haya yalitumia kuni.Alianza kuchoma mahamri akiwa na furaha Kwa kuwa muumba wake amempa fursa nyingine ya kutenda wema kwa watu.Baada ya nusu saa hivi alikuwa amekaribia kumaliza shughuli hii kwa kuwa kwake ni kama mazoea ila kumbe kwa zile haraka zake alikuwa amekanyaga ukuni uliokuwa unawaka na ukuni huo ukagonga karai ya mafuta na kummwagikia miguuni.Mtoshelezi aliungua huku akipiga mayowe ila mafuta moto yaliendelea kumtoa ngozi na kumsababishia maumivu makali.

Mayowe yake yalisambaa na kusababisha umati mkubwa kumiminika.Wahudumu waliokuwa wamefika na wameanza kufanya usafi waliacha shughuli zao na kukimbia kumwokoa.Walimzoazoa na kumtoa Mtoshelezi pale alipokuwa ameanguka kutokana na maumivu.Umati uliokuwa umekusanyika walipoona hali ya mambo yaliyojiri kuna baadhi walijitolea kumpeleka hospitali na wengine kumfanyia huduma ya kwanza.

Wakati kisa hiki kilikuwa kinafanyika mzee huyu alikuwa hana mke wala watoto wakumuuguza.Inasemekana aliwapoteza kwa ajali mbaya ya barabarani.Mtoshelezi alifika hospitali mnamo saa tano kamili asubuhi na akaanza kuhudumiwa mara moja.Kutokana na huduma yake nzuri na moyo wake wa ukarimu alipata mtu aliyejitolea kumlipia deni la hospitali kulingana na siku alizolazwa kule.Maumivu yalizidi kumsumbua hata akakosa amani.
Kwa yakini hii ilikuwa ajali isiyofikirika.